Document ID: 31994D0383

KOMISSION PÄÄTÖS,
tehty 3 päivänä kesäkuuta 1994,
muihin kuin rakenteeltaan ja tuotantokapasiteetiltaan teollisiin lihavalmisteita valmistaviin laitoksiin sovellettavista perusteista (ETA:n kannalta merkityksellinen) (94/383/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa 21 päivänä joulukuuta 1976 annetun neuvoston direktiivin 77/99/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 9 artiklan 5 kohdan,
sekä katsoo, että
on tärkeää vahvistaa laitosten luokitteluperusteet direktiivin 77/99/ETY yhdenmukaisen soveltamisen varmistamiseksi,
jäsenvaltiot ovat antaneet komissiolle tiedoksi perusteet, joita jäsenvaltiot ovat käyttäneet sen arvioimiseksi, onko laitos tai laitosluokka rakenteeltaan ja tuotantokapasiteetiltaan teollinen,
direktiivin 77/99/ETY 9 artiklan 1 ja 2 kohdassa säädetyt poikkeukset liittyvät ainoastaan laitosten rakenteeseen eivätkä koske mainitussa direktiivissä annettuja hygieniasääntöjä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Direktiivin 77/99/ETY 9 artiklan 1 ja 2 kohdassa tarkoitettujen poikkeusten myöntämiseksi jäsenvaltioiden on vahvistettava kullekin laitokselle tuotannon enimmäisraja.
Tämän rajan vahvistamista varten niiden on otettava huomioon erityisesti seuraavat tekijät: laitoksen rakenne ja tuotantolinjat, tuotevirrat sekä raaka-aineiden ja valmiiden tuotteiden varastointikapasiteetti.
2 Edellä 1 kohdassa tarkoitettujen poikkeusten myöntäminen edellyttää kunkin laitoksen osalta 1 kohdassa määrätyn tuotantorajan noudattamista.
3 Edellä 1 kohdassa määrätty tuotantoraja ei saa missään tapauksessa olla suurempi kuin 7,5 tonnia valmista tuotetta viikkoa kohti tai hanhenmaksan tuotannon osalta yksi tonni viikkoa kohti.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä kesäkuuta 1994.

Labels: 7
1
17